Diari Oficial de la Generalitat Valenciana


Sumari del DOGV 7168, del 09-12-2013 (2013/11367)

RESOLUCIÓ de 2 de desembre de 2013, del secretari autonòmic d'Economia i Ocupació, per la qual es modifica el terme de finalització dels cursos, regulat en l'article 18.1 de l'Orde 14/2013, de 29 de maig, de la Conselleria d'Economia, Indústria, Turisme i Ocupació, per la qual es determina el Programa de Formació Professional per a l'Ocupació i es regulen i convoquen subvencions per a la realització d'accions formatives dirigides prioritàriament als treballadors desempleats o treballadores desempleades durant l'exercici de 2013.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7168

Data del DOGV
:   09-12-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/11424


Data del document
:   02-12-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

RESOLUCIÓ de 2 de desembre de 2013, del secretari autonòmic d'Economia i Ocupació, per la qual es modifica el terme de finalització dels cursos, regulat en l'article 18.1 de l'Orde 14/2013, de 29 de maig, de la Conselleria d'Economia, Indústria, Turisme i Ocupació, per la qual es determina el Programa de Formació Professional per a l'Ocupació i es regulen i convoquen subvencions per a la realització d'accions formatives dirigides prioritàriament als treballadors desempleats o treballadores desempleades durant l'exercici de 2013. [2013/11792]  
  
En el Diari Oficial de la Comunitat Valenciana de 31 de maig de 2013 es va publicar l'Orde 14/2013, de 29 de maig, de la Conselleria d'Economia, Indústria, Turisme i Ocupació, per la qual es determina el Programa de Formació Professional per a l'Ocupació i es regulen i convoquen subvencions per a la realització d'accions formatives dirigides prioritàriament als treballadors desempleats o treballadores desempleades durant l'exercici de 2013, en l'article 18.1 de la qual s'establix que els cursos realitzats a l'empara de la present orde hauran de finalitzar abans del 30 de juny de 2014. Considerant les dates de concessió de les subvencions, i que algunes de les accions formatives són de llarga duració, es considera oportú ajornar el terme establit per a la seua terminació, a fi de propiciar-ne un correcte desenrotllament, així com una adequada gestió dels fons públics.  
Per tot això i fent ús de la facultat que em conferix la disposició final primera de l'Orde 14/2013, de 29 de maig, de la Conselleria d'Economia, Indústria, Turisme i Ocupació, per la qual es determina el Programa de Formació Professional per a l'Ocupació i es regulen i convoquen subvencions per a la realització d'accions formatives dirigides prioritàriament als treballadors desempleats o treballadores desempleades durant l'exercici de 2013, resolc:  
  
Primer  
Fixar els termes de finalització següents d'aquelles accions formatives la duració de les quals s'especifica a continuació, regulats en l'article 18.1 de l'Orde 14/2013, de 29 de maig, de la Conselleria d'Economia, Indústria, Turisme i Ocupació, per la qual es determina el Programa de Formació Professional per a l'Ocupació i es regulen i convoquen subvencions per a la realització d'accions formatives dirigides prioritàriament als treballadors desempleats o treballadores desempleades durant l'exercici de 2013.  
- Les accions formatives amb una duració igual o superior a 500 hores i inferior a 700 hauran de finalitzar amb anterioritat al 31 de juliol de 2014.  
- Les accions formatives amb una duració igual o superior a 700 hores hauran de finalitzar amb anterioritat al 15 de setembre de 2014.  
  
Segon  
Esta resolució tindrà eficàcia des de la data de ser publicada en el Diari Oficial de la Comunitat Valenciana.  
  
Contra este acte, que esgota la via administrativa, podrà interposar-se un recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant d'este mateix òrgan en el termini d'un mes, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí de la interposició de qualsevol altre recurs que es considere pertinent.  
  
València, 2 de desembre de 2013.- El secretari autonòmic de Economia i Ocupació: Fernando Díaz Requena.